google/wiki40b huggingface dataset:
बद्धान्त्र

अन्नमार्ग लगभग 25 फुट लंबी एक नली है जिसका कार्य खाद्यपदार्थ को इकट्ठा करना, पचाना, सूक्ष्म रूपों में विभाजित कर रक्त तक पहुँचा देना एवं निरर्थक अंश को निष्कासित करना है। बद्धांत्र (Intestinal obstructions) वह दशा है जब किसी कारणवश आंत्रमार्ग में रुकावट आ जाती है। इससे उदर शूल, वमन तथा कब्ज आदि लक्षण प्रकट होते हैं। उचित चिकित्सा के अभाव में यह रोग घातक सिद्ध हो सकता है।

लक्षण तथा चिह्न

बद्धांत्र के लक्षण एवं चिह्न रुकावट के कारणों, स्थान और समय पर निर्भर करते हैं। यदि इस रुकावट के साथ ही रक्तसंचार भी रुक गया है, तो उसे स्ट्रैंगुलेटेड या रक्तावरोध बद्धांत्र कहते हैं।
सर्वप्रथम पेट में रुक रुक कर शूल होता है। पेट में गुड़गुड़ाहट सुनाई पड़ सकती है। आंत्र ध्वनि तीव्र हो जाती है। ऊपरी आंत्र की रुकावट में वमन जल्दी प्रारंभ होता है, निचले भाग की रुकावट में बाद में। अधिक वमन होने से रक्त से जल तथा लवण निकल जाते हैं जिससे जिह्वा सूखती है, आँखें धँस जाती हैं, नाड़ी की गति तीव्र हो जाती है, तथा स्पर्श मुश्किल से महसूस होता है, त्वचा की संकुचनशीलता कम हो जाती है।
निचली आंत्र की रुकावट में पेट का फूलना अधिक होता है, क्योंकि वायु तथा जल वमन द्वारा नहीं निकल पाते। पेट पर अँगुली रखकर दूसरे हाथ की अँगुली से ठोकने से वायु का पता लगता है। ऐक्स-रे द्वारा भी आंत्र की रुकावट का पता लग सकता है।
कब्जियत बद्धांत्र का विशेष लक्षण है, ऐसी कब्जियत जिसमें अपान वायु तक न निकले।
रक्तावरोध होने पर ठंडी चिपचिपी त्वचा, तीव्र किंतु हल्की नाड़ी, सूखी गंदी जिह्वा, रक्ताभार में कमी, लगातार दर्द आदि लक्षण भी मिलते हैं। अधिक देर तक रक्तावरोध होने से आंत्र का उतना हिस्सा निर्जीव हो जाता है। उदर के स्पर्श से अत्यंत पीड़ा होती है।

चिकित्सा

चिकित्सा प्रारंभ करने के पूर्व तीन बातों का उत्तर पा लेना आवश्यक है :
(1) क्या बद्धांत्र है? (2) क्या रक्तावरोध भी है? तथा (3) रुकावट किस स्थान पर है?
चिकित्सा का उद्देश्य रुकावट दूर कर आंत्रमार्ग को बनाए रखना है। इसके लिए शल्यक्रिया की आवश्यकता पड़ती है किंतु जब अत्यधिक वमन के कारण शरीर से जल तथा लवण निकल जाते हैं तब पहले शिरा में नमकयुक्त जल पर्याप्त मात्रा में इंजेक्शन द्वारा पहुँचाना आवश्यक है।
वमन तथा पेट फूलना रोकने के लिए रबर की लंबी नली, जैसे राइल्स ट्यूब, नाक या मुँह द्वारा आमाशय के भीतर पहुंचा दी जाती है तथा इसमें से पिचकारी द्वारा द्रव खींचकर बाहर निकालते हैं।
पहले बद्धांत्र की चिकित्सा के लिए लंबी रबर की नली मुँह द्वारा आमाशय तथा उसके आगे क्षुद्रांत्र में डाली जाती थी और उसमें से वायु तथा द्रव पदार्थ बाहर निकाले जाते थे। किंतु इसमें कई घंटे लग जाते हैं तथा सफलता निश्चित नहीं होती।
शल्यक्रिया द्वारा रोगी को बेहोश करने के बाद उदर खोला जाता है तथा वहाँ रुकावट का जो कारण मिलता है, उसे दूर किया जाता है। ऐंठन ठीक की जाती है, आसंजक बंध काटा जाता है। यदि रक्तावरोध के कारण आंत्र का कुछ हिस्सा निर्जीव हो जाता है, तो उसे भी काटकर बाहर निकालना पड़ता है तथा दोनों सिरों को जोड़ दिया जाता है। शिरा में आवश्यकता पड़ने पर अतिरिक्त रक्त भी दूसरे स्वस्थ-व्यक्ति से लेकर पहुँचाया जाता है।
राजासत्करण

हिंदू विधि के अनुसार राजासत्करण (Escheat) उस अवस्था में होता है जब वारिस न होने के कारण संपत्ति राज्य की हो जाती है। जहाँ राज राजसात्करण के अनुसार किसी संपत्ति का दावा करता है, वहाँ यह सिद्ध करने का भार राज्य पर आ पड़ता है कि अंतिम स्वामी मरते समय कोई वारिस नहीं छोड़ गया था।
इस संबंध में मनु की व्यवस्था यह है कि जहाँ कहीं भी वारिस नहीं होगा वहाँ संपत्ति राज्य के अधिकार में चली जाएगी। परंतु यह नियम किसी ब्राह्मण की संपत्ति पर लागू नहीं होगा। इस निदेश के प्रसंग में कलेक्टर ऑव मसूलीपत्तम बनाम कवेली वेंकट 1860 (8 मूर्स इंडियन अपील्स 500) का मामला उल्लेखनीय है, जहाँ इस निदेश को मान्यता नहीं दी गई। इसमें ब्राह्मण जाति के एक ऐसे हिंदू की संपत्ति के राजसात्करण के रूप में राज्य द्वारा लिए जाने के अधिकर के बारे में आपत्ति की गई जो मरते समय अपना कोई वारिस नहीं छोड़ गया था। इस संबंध में यह व्यवस्था दी गई थी कि ब्राह्मण जाति के किसी हिंदू की मृत्यु बिना वारिस के होती है तो उसकी संपदा सम्राट् के अधिकार में चली जाएगी। मिताक्षरा के अध्याय 2, धारा 8 और अनुच्छेद 5 मे राजसात्करण की विधि दी गई है। इस बारे में माननीय न्यायाधिपतियों का यह मत था कि मिताक्षरा द्वारा उद्धृत नारद के वाक्यसमूह का उस धारा में होना, जिसमें मनु के प्रतिषेध का उद्धरण दिया हुआ है, यह बताता है कि इस विधि का कठोरतम रूप क्या था अर्थात्‌ राजा को संपत्ति लेनी तो है परंतु इस कर्तव्य के साथ, जिसकी वह निष्पाप होकर अवहेलना नहीं कर सकेगा, लेनी है कि वह उस संपत्ति का अपने विवेक से उस प्रकार के ब्राह्मणों के बीच निपटारा कर देगा जिनका पिछले पाठों में प्रस्ताव किया गया है। यदि ऐसी स्थिति है तो न्यायाधिपतियों को यह प्रतीत होता है कि हिंदू विधि के अनुसार बिना वारिस के मरने वाले किसी ब्राह्मण की संपत्ति पर राजसात्करण द्वारा राजा का स्वत्व किसी ऐसे दावेदार के स्वत्व पर अभिभावी होना चाहिए जो और अच्छा स्वत्व सिद्ध नहीं कर सकता।
जब राजसात्करण द्वारा कोई संपदा ली जाती है तो उसके अधीन संपदा पर पड़नेवाले इस प्रकार के न्यास और प्रभार भी आ जाते हैं जैसे विधवाओं का पोषण और विधवा द्वारा वैधिक आवश्यकता के लिए किए गए बंधक। उदाहरण के लिए-'क' किसी हिंदू विधवा को धन देता है तथा उस विधवा के स्वर्गीय पति की अचल संपदा पर बंधक द्वारा इसको प्रतिभूत करता है। इस प्रकार दिया गया धन उस विधवा द्वारा उन प्रयोजनों पर लगाया जाता है, जिनके लिए हिंदू विधि उस विधि उस विधवा को अपने पति की संपदा का उसके वारिसों की संपत्ति के बिना प्रभरण अथवा उसके अन्य संक्रामण की शक्ति प्रदान की गई है। विधवा की मृत्यु हो जाने पर राज्य कोई वारिस न होने के कारण राजसात्करण द्वारा उस संपदा को अपने अधिकार में ले लेता है तो उस दशा में राज्य की अपेक्षा वह व्यक्ति जिसने धन दिया है, राज्य के मोचन अधिकार के अधीन रहते हुए दी गई धनराशि तथा ब्याज के लिए प्रतिभूति के रूप में बंधकाधीन संपदा को धारण करने का अधिकारी होगा।
क्षैतिज निर्देशांक प्रणाली

क्षैतिज निर्देशांक प्रणाली (horizontal coordinate system) एक खगोलीय निर्देशांक प्रणाली है जिसमें प्रेक्षक के स्थानीत क्षितिज को मौलिक समतल माना जाता है। इसे ऊँचाई (altitude) और दिगंश (azimuth) नामक दो राशियों द्वारा व्यक्त किया जाता है।
जाफ़राबाद मेट्रो स्टेशन

कनेक्शन

कोई नहीं
ब्राह्मणवाड़ा

ब्राह्मणवाड़ा भारत के गुजरात राज्य के महसाणा जिला में ऊंजा तहसील का कस्बा है। ये भारत के प्रधानमंत्री नरेन्द्र मोदी की पत्नी जसोदाबेन मोदी जन्म स्थान है।
अहमद शाह मसूद

जीवनी

अहमद शाह मसूद एक ताजिक परिवार से आये सुन्नी मुस्लिम थे। उनकी पारिवारिक जड़े उत्तरी अफ़ग़ानिस्तान की पंजशीर वादी में थीं। १९७० के दशक में उन्होंने काबुल विश्वविद्यालय में इंजिनीयरिंग की शिक्षा ली और वहाँ साम्यवाद (कोम्युनिस्ट) विरोधी संघों में भाग लेने लगे। जब १९७९ में सोवियत संघ ने अपनी फ़ौजें अफ़ग़ानिस्तान भेजीं तो उन्होंने उनके विरुद्ध अभियान चलाये। अपने ज़ोरदार सैनिक हमलों के लिए उन्हें 'पंजशीर का शेर' (शेर-ए-पंजशीर) के नाम से जाना जाने लगा। सोवियत सेनाओं के जाने के बाद १९९२ में 'पेशावर समझौते' के तहत उन्हें राष्ट्रीय रक्षा मंत्री नियुक्त किया गया।
जनवरी १९९५ में चरमपंथी तालिबान की फ़ौजों ने राजधानी काबुल को घेर लिया और १९९६ में तालिबान लगभग पूरे अफ़ग़ानिस्तान पर हावी होकर शासन करने लगी। अहमद शाह मसूद ने तालिबान की कट्टरपंथी विचारधारा को ठुकरा कर उनके विरुद्ध हथियार उठा लिए। वे संयुक्त इस्लामी मोर्चे (United Islamic Front) के नेता बन गए जो 'उत्तरी मित्रपक्ष' (Northern Alliance) के नाम से भी जाना जाता था। ९ सितम्बर २००१ को अल-क़ायदा द्वारा रचित एक आत्मघाती बम-हमले में वे मारे गए। इसके दो दिन बाद संयुक्त राज्य अमेरिका में ११ सितम्बर २००१ के आतंकवादी हमले हुए जिसके बाद अमेरिका और उसके साथियों ने मसूद के मोर्चे के साथ मित्रता करके तालिबान को सत्ता से निकाल दिया।
अफ़ग़ान राष्ट्रपति हामिद करज़ई ने आदेश जारी करके अहमद शाह मसूद को 'राष्ट्रीय नायक' का ख़िताब दिया। उनकी पुण्यतिथि (९ सितम्बर) अफ़ग़ानिस्तान में 'मसूद दिवस' नाम की राष्ट्रीय छुट्टी है। उनके समर्थक उन्हें 'आमिर साहिब-ए-शहीद' के नाम से बुलाते हैं।
शीतला अष्टमी

{{ज्ञान
सन्दूक त्योहार |
त्योहार_के_नाम = शीतला अष्टमी
|चित्र = Shitala the goddess of small pox zc23.jpg
|शीर्षक = शीतला माता की मूर्ति
|आधिकारिक_नाम = बसौड़ा
|अन्य_नाम = 
|अनुयायी = हिन्दू
|उद्देश्य = स्वास्थ्य
|आरम्भ = प्राचीन काल
|शेष =
|तिथि = चैत्र मास के कृष्ण पक्ष की अष्टमी तिथि 
|दीर्घ-प्रकार = 
|तारीख़ =
|तिथि२०१० = ८ मार्च
|तिथि२०११ = २६ मार्च
|तिथि२००८ = 
|उत्सव =
|अनुसरण =
|समान पर्व = 
|type = 
}}
शीतला अष्टमी हिन्दु
ओं का एक त्योहार है जिसमें शीतला माता के व्रत और पूजन किये जाते हैं। ये होली सम्पन्न होने के अगले सप्ताह में बाद करते हैं। प्रायः शीतला देवी की पूजा चैत्र मास के कृष्ण पक्ष की अष्टमी तिथि से प्रारंभ होती है, लेकिन कुछ स्थानों पर इनकी पूजा होली के बाद पड़ने वाले पहले सोमवार अथवा गुरुवार के दिन ही की जाती है। भगवती शीतला की पूजा का विधान भी विशिष्ट होता है। शीतलाष्टमी के एक दिन पूर्व उन्हें भोग लगाने के लिए बासी खाने का भोग यानि बसौड़ा तैयार कर लिया जाता है। अष्टमी के दिन बासी पदार्थ ही देवी को नैवेद्य के रूप में समर्पित किया जाता है और भक्तों के बीच प्रसाद के रूप में वितरित किया जाता है। इस कारण से ही संपूर्ण उत्तर भारत में शीतलाष्टमी त्यौहार, बसौड़ा के नाम से विख्यात है। ऐसी मान्यता है कि इस दिन के बाद से बासी खाना खाना बंद कर दिया जाता है। ये ऋतु का अंतिम दिन होता है जब बासी खाना खा सकते हैं।

विधान

शीतला माता की पूजा के दिन घर में चूल्हा नहीं जलता है। आज भी लाखों लोग इस नियम का बड़ी आस्था के साथ पालन करते हैं। शीतला माता की उपासना अधिकांशत: वसंत एवं ग्रीष्म ऋतु में होती है। शीतला (चेचक रोग) के संक्रमण का यही मुख्य समय होता है। इसलिए इनकी पूजा का विधान पूर्णत: सामयिक है। चैत्र, वैशाख, ज्येष्ठ और आषाढ के कृष्ण पक्ष की अष्टमी शीतला देवी की पूजा-अर्चना के लिए समर्पित होती है। इसलिए यह दिन शीतलाष्टमी के नाम से विख्यात है।
आधुनिक युग में भी शीतला माता की उपासना स्वच्छता की प्रेरणा देने के कारण सर्वथा प्रासंगिक है। भगवती शीतला की उपासना से स्वच्छता और पर्यावरण को सुरक्षित रखने की प्रेरणा मिलती है।
प्रांगारल गन्धेय

प्रांगारल गन्धेय (कार्बोनिल सल्फाइड) एक अकार्बनिक यौगिक है।
अल असकरी मज़ार

अल असकरी या असकरिय्या मज़ार/मस्जिद (अरबी: مرقد الامامين علي الهادي والحسن العسكري‎, मर्क़द अल-इमामाय्न `अली ल-हादी वा अल-हस्सन अल-`अस्करी) एक शिया मुस्लिम धर्मात्मा मस्जिद है जो बग़दाद से 125 कीमी दूर इराक़ी शहर सामर्रा में है। यह एक विश्व के सबसे महत्वपूर्ण शिया मस्जिद है, जिसका निर्माण सन् 944 ई में हुआ। इसका एक गुम्बज़ 2006 में एक बम विस्फ़ोट में नष्ट हो गया और इसकी दो शेष मीनारें जून 2007 में एक अन्य बम विस्फ़ोट में नष्ट हुई, जिस से शिया मुसलमानों में व्यापक अप्रसन्नता हुई।
आतिश (1994 फ़िल्म)

संक्षेप

बाबा (संजय दत्त) और अविनाश (अतुल अग्निहोत्री) भाई हैं जो अपनी विधवा मां (तनुजा) के साथ एक शांत घर में रहते हैं। वह घरों में नौकरानी के रूप में काम करती है। जब एक अजनबी उनकी मां से बलात्कार करने का प्रयास करता है, बाबा उसे चाकू से मार देता है। तीनों, नवाब (आदित्य पंचोली) नामक एक अनाथ के साथ, अंकल (अजीत) नामक अंडरवर्ल्ड डॉन के यहाँ आश्रय लेते हैं। बाबा अविनाश को पढ़ाना और बेहतर व्यक्ति बनना चाहता है और ऐसा करने के लिए वह अपराध करने का फैसला करता है। जब अविनाश अपनी पढ़ाई पूरी करता है और पुलिस अकादमी में खुद को नामांकित करना चाहता है, तो बाबा अपनी पहली अनुबंध हत्या को स्वीकार कर उसकी मदद करता है। अविनाश विदेश जाता है और पूजा (करिश्मा कपूर) से रोमांस करता है और उसे जल्द ही उससे शादी करने की उम्मीद है। वह पुलिस अकादमी में अपना प्रशिक्षण पूरा कर लेता है और जल्द ही पुलिस निरीक्षक बन जाता है। उसके पहले कार्यकाल में से एक है बाबा और नवाब को पकड़ना और गिरफ्तार करना है। उसे सदमा लगता है क्योंकि उसने कभी भी आपराधिक पृष्ठभूमि को अपने भाई से जुड़ा हुआ नहीं सोचा था। लेकिन बाद में अविनाश ने अपने भाई की आपराधिक गतिविधियों के बारे में सच्चाई पता की और जाना कि सनी (शक्ति कपूर) नाम का एक अपराधी अभी भी खुला घुम रहा है इसलिए अविनाश सनी से बदला लेने के लिए अपने भाई और नवाब से साथ होता है।
वर्गाकार

वर्गीकरण

वर्ग आयत की एक विशेष दशा है, क्योंकि इसमें चार समकोण हैं। वैसे ही यह सम चर्तुर्भुज (रोम्बस), एवं समानांतर चतुर्भुज की भी विशेष दशा है।

मानक निर्देशांक

मूल में केन्द्रित वर्ग जिसकी भुजा लम्बाई 2 है, की भुजाओं के निर्देशांक हैं (±1, ±1), जबकि उसके आंतरिक क्षेत्र में सभी बिंदु (x₀, x₁) सम्मिलित हैं, &ऋणात्मक;1 < xᵢ < 1.

गुण

वर्ग का प्रत्येक कोण समकोण है, यानि 90 अंश पर है।
२२६४ ईसा पूर्व

२२६४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२६४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
खंभात

नाम की उत्पत्ति

कुछ विद्वानों का मानना है कि खंभात संस्कृत के शब्द "कंबोज" का अपभ्रंस है,जबकि अरबी लेखकों ने इसकी उत्पत्ति "कांबया" से बताया है। कुछ लोगों का मानना है कि यह शहर "स्तम्भ सिटी" हो सकता है। लेफ्टिनेंट कर्नल जेम्स टॉड ने यह स्वीकार किया है कि खंभात शब्द संस्कृत के "खंभ" और "आयात" से बना है।

इतिहास

यह नगर खंभात रियासत की राजधानी था, जिसे 1949 में खैरा (बाद में खेड़ा) जिले में मिला दिया गया। 
खंभात पूर्व में एक समृद्ध शहर था और रेशम के विनिर्माण के साथ-साथ छींट और सोने के सामान लिए विख्यात था। अरब यात्री, अल मसुद्दी ने इसका एक बहुत ही सफल बंदरगाह के रूप में वर्णन किया है। उन्होने 915 ई. में इस शहर का दौरा किया था। 1293 ई. में मार्को पोलो ने भी इसका उल्लेख एक व्यस्त बंदरगाह के रूप में किया था, जिनके अनुसार यहाँ एक सचित्र व महत्वपूर्ण भारतीय विनिर्माण और व्यापारिक केंद्र था। एक समकालीन इतालवी यात्री, मैरिनो सानुड़ो ने भी इस शहर का उल्लेख एक व्यस्त बन्दरगाह के रूप में किया है। 1440 ई. में एक और इतालवी निकोलो डे 'कोंटी ने इस शहर का उल्लेख समृद्धि और संपन्नता के रूप में किया है। 
पुर्तगाली अन्वेषक ड्यार्टे बारबोसा ने भी सोलहवीं सदी में खंभात का दौरा किया। उनका कहना था कि यह शहर काफी भरा-भरा सा है। उनका कहना था कि खंभात में प्रवेश करते ही एक आंतरिक नदी मिलती है, जो मौरोस (मुसलमान) और हिंदुओं (गेंटिओस) की आबादी को बांटती हुयी एक सुंदर व महान शहर का बोध कराती है। यहाँ खिड्कियों के साथ कई ऊंचे और सुंदर मकान हैं साथ ही अच्छी सड़कें और चौक हैं। व्यापारियों के चारों ओर दुनिया से समुद्र के द्वारा बार बार आने के साथ, बहुत व्यस्त और समृद्ध के रूप में यह शहर दृश्यमान है।

भौगोलिक स्थिति

यह नगर खंभात की खाड़ी के सिरे पर माही नदी के मुहाने पर स्थित है। यह 15 वीं सदी के उत्तरार्द्ध तक मुस्लिम शासन के अंतर्गत एक समृद्ध बन्दरगाह था, लेकिन खड़ी में गाद जमा होने के साथ बन्दरगाह का महत्व समाप्त हो गया। खंभात कपास, अनाज, तंबाकू, वस्त्र, कालीन,नमक और पत्थर के अलंकारणों का वाणिज्यिक और औद्योगिक केंद्र है। इस क्षेत्र में पेट्रोल की खोज हो चुकी है और 1970 से पेट्रो-रसायन उद्योग का विकास किया जा रहा है।

परिवहन

खंभात सड़क और रेलमार्ग द्वारा अन्य जगहों से जुड़ा हुआ है।
डी टेलीग्राफ

यह् एक प्रमुख दैनिक समाचार पत्र है।
पाँडे वंश

पाँडे वंश/ पाण्डे वंश व पाँडे खलक/पाण्डे खलक नेपाली क्षत्रिय वर्णके शासक परिवार है। क्षत्रिय पाण्डे नेपालके दरबारमें उच्च काजी घरानाके रुपमे बस्नेत परिवारसे निकट है। इनके क्षत्रिय थापा वंशसे ऐतिहासिक पारिवारिक दुस्मनी है।  पाण्डे पाँच काजी परिवारोंमे से एक है। अन्य चार परिवार बिष्ट, बस्नेत, कुँवर और थापा है। 
इस परिवारको सत्तामें पहले काजी गणेश पांडेने लाया। काजी गणेश पाँडे राजा द्रव्य शाहके काजी अर्थात् प्रधानमन्त्री थे। पिछले अग्रज काजी कालु पांडे थे। वंशीधर कालु पांडे नेपालके दरबारके प्रख्यात भारदार एवम् सेनाध्यक्ष थे।  उनके पुत्र वंशराज पांडे भी सेना जनरल रहे और छोटे पुत्र दामोदर पांडे नेपालके प्रथम प्रधानमन्त्री रहे। 
दामोदरके बेटे रणजंग पांडे भी नेपालके प्रधानमन्त्री थे।

पाँडे दरबार

लाजिम्पाट दरबार, वा अग्नि भवन काठमाडौंमें स्थित एक पाँडे दरबार था जिसको नेपालके राणा वंशने काबु किया। ये दरबार काजी वीरकेशर पाँडेके निज निवास था। बादमें वीर शम्शेर और अग्नि शम्शेरने कब्जे में लिया।
जैसे थापाथली थापा वंशके ईलाका था वैसे लाजिम्पाट पाँडे वंशके था। कोत पर्वपश्चात राणावंशी शासकके मामा काजी कर्णेल त्रिविक्रम सिंह थापाने इस दरबार कब्जा किया र २८ वर्ष सन् १८७५ तक बसोबास किया।

होटल शंकर

होटल शंकर आजके दिनमें पहिले लाजिम्पाट दरबार कहाजाता था।
योनि स्नेहन

स्त्रियों की योनि में प्राकृतिक रूप से एक तरल निकलता है जो योनि को नम और चिकना बनाये रखता है। इसे ही योनि स्नेहन (Vaginal lubrication) कहते हैं। सामान्यतः योनि स्नेहित ही रहती है किन्तु संभोग के समय अण्डोत्सर्ग की स्थिति में या संभोग की तीव्र इच्छा होने पर योनि में स्नेहक की मात्रा अत्यधिक बढ़ जाती है। कुछ रोग होने पर योनि में पर्याप्त स्नेहक नहीं बनता, जिसे योनि शुष्कता कहा जाता है। इससे संभोग कष्टकारी हो सकता है। अतः कृत्रिम स्नेहक का उपयोग करना पड़ता है।
जर्मेनियम(II) फ्लोराइड

जर्मेनियम (II) फ्लोराइड एक अकार्बनिक यौगिक है।
२९९१ ईसा पूर्व

२९९१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९९१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अधिदेवता

अधिदेवता या अधिदेवी ऐसे देवता या देवी को कहते हैं। जो किसी स्थान, परिवार, गाँव, शहर, व्यक्ति, राष्ट्र, व्यवसाय या अन्य चीज़ का रक्षक होने के लिए विशेष मान्यता रखता हो। उदाहरण के लिए हिन्दू धर्म में ज्ञान की अधिदेवी सरस्वती हैं।

अन्य भाषाओँ में

अंग्रेज़ी में अधिदेवता या अधिदेवी को 'ट्यूटेलरी' (tutelary) कहा जाता है।

हिन्दू धर्म में

हिन्दू धर्म में कई प्रकार के अधिदेव हुआ करते हैं। गाँवों के अधिदेवों को 'ग्राम देवता' भी कहा जाता है। परिवारों के अधिदेवों को 'कुलदेवता' और 'इष्टदेवता' कहा जाता है। किसी प्रान्त या समुदाय के देवता को 'लोकदेवता' कहा जाता है।

प्राचीन रोम में

प्राचीन रोम की सभ्यता में अधिदेव हुआ करते थे। मसलन लानूवियम (Lanuvium) शहर की कुलदेवी जूनो (Juno) थीं।
भरतपुर विधानसभा क्षेत्र (राजस्थान)

भरतपुर विधानसभा क्षेत्र राजस्थान का एक विधानसभा क्षेत्र है।
ईस्टन सन

यह् एक प्रमुख दैनिक समाचार पत्र है।
फेडरल बैंक

फेडरल बैंक लिमिटेड निजी क्षेत्र का प्रमुख भारतीय वाणिज्यिक बैंक है। इसका कार्यालय अलुवा, कोच्चि, केरल में है। ३१ मार्च २०१६ के आँकड़ों के अनुसार देश में फेडरल बैंक की २४ राज्यों में १२५२ शाखायें तथा १५१६ एटीएम हैं। इसके सीईओ श्याम श्रीनिवासन जी है।
राजा मोहन

चिलमकुरी राजा मोहन भारतीय अकादमिक और विदेश नीति विश्लेषक हैं। वर्तमान में वे नेशनल यूनिवर्सिटी ऑफ सिंगापुर के थिंक टैंक ‘‘दक्षिण एशियाई अध्ययन संस्थान’’ के निदेशक के पद पर कार्यरत हैं। 
इससे पूर्व वे वर्ष 2012 से संस्थान के विजिटिंग प्रोफेसर के रूप में कार्यरत रहे हैं। उल्लेखनीय है कि दक्षिण एशियाई अध्ययन संस्थान की स्थापना नेशनल यूनिवर्सिटी ऑफ सिंगापुर के एक स्वायत्त शोध संस्थान के रूप में की गई थी। इससे पूर्व वे कार्नेगी इंडिया के संस्थापक निदेशक थे। वे रिसर्च फाउंडेशन, नई दिल्ली के ऑब्जर्वर तथा सेंटर फॉर पॉलिसी रिसर्च, नई दिल्ली में सीनियर फेलो रह चुके हैं, साथ ही वे पूर्व में एस राजतरत्न स्कूल ऑफ इंटरनेशनल स्टडीज में प्रोफेसर, नान्यांग टेक्नोलॉजिकल विश्वविद्यालय, सिंगापुर और दक्षिण, मध्य, दक्षिणपूर्व एशियाई और दक्षिणपश्चिम प्रशांत अध्ययन केंद्र के प्रोफेसर, जवाहरलाल नेहरू विश्वविद्यालय, नई दिल्ली, भारत के अंतर्राष्ट्रीय अध्ययन स्कूल में भी अध्यापन का कार्य कर चुके हैं। उन्होंने इंस्टीट्यूट फॉर डिफेंस स्टडीज एंड एनालिसिस, नई दिल्ली से अपने अकादमिक करियर की शुरुआत की। वे 2009 -10 के दौरान कांग्रेस लाइब्रेरी, वाशिंगटन, डी.सी. के जॉन डब्ल्यू क्लाज सेंटर में हेनरी अल्फ्रेड किसिंजर के साथ स्कॉलर रह चुके हैं। 
डॉ मोहन की पत्रकारिता में भी सार्थक उपस्थित रही है। वे इंडियन एक्सप्रेस, नई दिल्ली के सामरिक मामलों के संपादक रह चुके हैं, और उससे पहले उन्होने  दि हिंदू अख़बार में राजनयिक संपादक और वाशिंगटन संवाददाता के रूप में कार्य किया। वे इंडियन एक्सप्रेस के स्तंभकार रह चुके हैं।
खगोलीय गोला

खगोलशास्त्र में खगोलीय गोला पृथ्वी के इर्द-गिर्द एक काल्पनिक गोला है जो पृथ्वी के गोले के साथ संकेन्द्रीय (कॉन्सॅन्ट्रिक) होता है। इसके व्यास (डायामीटर) को पृथ्वी के व्यास से अधिक कुछ भी माना जा सकता है। पृथ्वी पर बैठकर आसमान में देख रहे किसी दर्शक के लिए कल्पना करना मुश्किल नहीं है के सारी खगोलीय वस्तुओं की छवियाँ इसी खगोलीय गोले की अंदरूनी सतह पर दिखाई जा रही हैं। अगर हम पृथ्वी की भू-मध्य रेखा के ऊपर ही खगोलीय मध्य रेखा और पृथ्वी के ध्रुवों के ऊपर ही खगोलीय ध्रुवों को मान कर चलें, तो खगोलीय वस्तुओं के स्थानों के बारे में बताना आसान हो जाता है। उदहारण के लिए हम कह सकते हैं के ख़रगोश तारामंडल खगोलीय मध्य रेखा के ठीक दक्षिण में है।

अन्य भाषाओँ में

"खगोलीय गोले" को अंग्रेज़ी में "सॅलॅस्टियल स्फ़ेयर" (celestial sphere), फ़ारसी में "करा-ए-आसमान" (کره آسمان) और बंगाली में "ख-गोलोक" (খ-গোলক) कहते हैं।
खनिज अम्ल

किसी एक या एक से अधिक अकार्बनिक यौगिकों से उत्पादित अम्लों को खनिज अम्ल (mineral acid) या 'अकार्बनिक अम्ल' (inorganic acid) कहते हैं। खनिज अम्लों को जब जल में घोला जाता है तो सभी अम्ल हाइड्रोजन ऑयन और संयुग्मी क्षार आयन बनाते है।
महाश्वान तारामंडल

महाश्वान (संस्कृत अर्थ: बड़ा कुत्ता) या कैनिस मेजर एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। पुरानी खगोलशास्त्रिय पुस्तकों में इसे अक्सर शिकारी तारामंडल के शिकारी के पीछे चलते हुए एक कुत्ते के रूप में दर्शाया जाता था। रात के आसमान का सबे रोशन तारा, व्याध तारा, भी इसमें शामिल है और चित्रों में काल्पनिक कुत्ते की नाक पर स्थित है।

अन्य भाषाओं में

अंग्रेज़ी में महाश्वान तारामंडल को "कैनिस मेजर कॉन्स्टॅलेशन" (Canis Major constellation) कहा जाता है। फ़ारसी में इसे "सग बुज़ुर्ग" (سگ بزرگ, अर्थ: बड़ा कुत्ता) कहा जाता है। मराठी में इसे "बृहल्लुब्धक" कहा जाता है। अरबी में इसे "अल-कल्ब अल-अकबर" (الكلب الأكبر) कहा जाता है।
फ्लक्समापी

फ्लक्समापी या सर्च क्वायल मैग्नेटोमीटर एक मैग्नेटोमीटर है जो परिवर्ती चुम्बकीय फ्लक्स का मापन करता है। यह एक सदिश मैग्नेटोमीटर है जो किसी बिन्दु पर मौजूद चुम्बकीय क्षेत्र के एक या सभी अंशों (कम्पोनेन्ट) की माप करता है। यह कुछ मिलीहर्ट्ज से लेकर सैकड़ों मेगाहर्ट्ज तक के परिवर्ती फ्लक्स का मापन कर सकता है।
सिमलिपाल राष्ट्रीय अभयारण्य

यह उड़ीसा के मयुरभंज जिले में अवस्थित है यह सेमल के वृक्ष(silk cotton tree) पाए जाते हैं
उपग्रह बस

एक उपग्रह बस किसी उपग्रह का वह मूल ढाँचा होता है जिसपर उपग्रह के विभिन्न प्रणालियाँ लगी रहती हैं और इसके जरिये एक दूसरे से जुड़ी रहती हैं।  इसे स्पेसक्रॉफ्ट बस यानि अंतरिक्षयान बस भी कहा जाता है। यह बस किसी उपग्रह या अंतरिक्ष यान का मूल ढाँचा होता है जो उपग्रह के विभिन्न यंत्रों, प्रायोगिक प्रणालियों को वैज्ञानिक तरीकों से रखने और एक दूसरे से जोड़ने लिये एक मजबूत आधार उपलब्ध कराता है।
ये आम तौर पर भूसमकालिक कक्षा के उपग्रहों में उपयोग किया जाता है, और उनमें भी मुख्यत: संचार उपग्रहों में इनका अधिक इस्तेमाल होता है। निचली कक्षा के अंतरिक्ष यानों में भी इनका इस्तेमाल होता है।
बस आधारित ढाँचों पर आधारित उपग्रह विशिष्ट प्रणालियों के अनुरूप बनाने के लिये होते हैं।
जेसिका इस्कंदर

जेसिका इस्कंदर (इण्डोनेशियाई: Jessica Iskandar, जन्म २९ जनवरी १९८८) एक इंडोनेशियाई अभिनेत्री एवं मॉडल हैं। मॉडलिंग की दुनिया में उन्होंने अपने कैरियर की शुरुआत की थी। वे जॉन कैसाब्लांका मॉडलिंग स्कूल में पढ़ी हैं। कुछ एजेंसियों में कास्टिंग कोशिश करने के बाद, उन्हें 2005 की फ़िल्म डैलोवा में कारा की भूमिका निभाने का मौका मिला। उन्हें 2007 में बनी मलेशियाई फ़िल्म डीवा में एक छोटी भूमिका मिली थी। वर्तमान में वे टेलिविज़न धारावाहिकों एवं विज्ञापनों में काम करती हैं।
मलयाली सिनेमा

मलयाली सिनेमा का इतिहास

भारत के समृद्ध भारत का चलचित्र इतिहास में केरल का गौरवपूर्ण स्थान है। केरल ने विश्वप्रसिद्ध अनेक फिल्मकारों को जन्म दिया है। 1906 में कोष़िक्कोड में केरल की प्रथम चलचित्र प्रदर्शनी आयोजित हुई थी। बीसवीं शताब्दी के तीसरे दशकों में चलचित्र प्रदर्शनियों के स्थान पर स्थायी सिनेमाघर बन गए। प्रारंभ में तमिल चित्रों की प्रदर्शन होती थीं। प्रथम मलयालम सिनेमा जे. सी. डानियल का 'विगत कुमारन' (1928) माना जाता है जो मूक चलचित्र था। इसी वर्ष मार्त्ताण्ड वर्मा नामक दूसरा चित्र भी सिनेमा हॉल पहुँच गया। 'बालन' (1938) सिनेमा प्रथम बोलता चलचित्र था। 1948 में आलप्पुष़ा में केरल का प्रथम स्टुडियो 'उदया' स्थापित हुआ। व्यापारिक दृष्टि से सफलता प्राप्त पहली मलयालम फिल्म 'जीवित नौका' (1951) थी। जब तिरुवनन्तपुरम में पी. सुब्रह्मण्यम का मेरीलैंड स्टुडियो स्थापित हुआ तब फिल्म उद्योग और अधिक विकसित हुआ। 'नीलक्कुयिल' (1954) फिल्म की प्रदर्शन से मलयालम फिल्म राष्ट्रीय स्तर पर प्रसिद्ध हो गई।

विस्तार

1960 से मलयालम में फिल्मों का व्यापक स्तर पर निर्माण होने लगा। जहाँ पहले तिक्कुरुश्शि सुकुमारन नायर, कोट्टारक्करा श्रीधरन नायर धूम मचा रहे थे वहाँ सत्यन, प्रेमनज़ीर लोकप्रिय सितारे बने। फिर तो उमर, मधु, पी. जे. एन्टनी, अडूर भासि, बहादूर, शीला, अम्बिका आदि सितारों का ताँता बँध गया। 1961 में प्रथम रंगीन फिल्म 'कण्टमवच्चा कोट्टु' निकली। रामु कार्याट्टु की 'चेम्मीन' (1966) फिल्म ने मलयालम फिल्म के इतिहास में नया अध्याय खोला। वयलार रामवर्मा के गीतों के बोल देवराजन का संगीत और येशुदास का गाना तीनों ने मिलकर मलयाली जन रुचि को स्तरीय बनाया। फिल्मी गीत रचना, संगीत रचना एवं गायन तीनों क्षेत्रों में कलाकारों की संख्या बढ़ती चली गई। अडूर गोपाल कृष्णन के 'स्वयंवरं' (1974) फिल्म ने मलयालम फिल्म - जगत् में नवीन धारा उत्पन्न की। अरविंद का 'कांचन सीता' (1978), पी. ए. बक्कर का 'कबनी नदी चुवन्नप्पोल' (1976) आदि सिनेमा ने नई लहर जगाई। नव सिनिमा जगत के प्रतिभावानों में के. आर. मोहनन, पवित्रन, जोन एब्रहाम, के. पी. कुमारन आदि के नाम विशेष रूप से उल्लेखनीय हैं।